CELEX: C2004/284/45
Language: et
Date: 2004-11-20 00:00:00
Title: Kohtuasi T-359/04: The British Aggregates Association Limited'i, Healy Bros. Limited'i ja DK Trotter & Sons Limited'i 30. augusti 2004. aasta hagi Euroopa Ühenduste Komisjoni vastu

20.11.2004   
            
            
               ET
            
            
               Euroopa Liidu Teataja
            
            
               C 284/22
            
         The British Aggregates Association Limited'i, Healy Bros. Limited'i ja DK Trotter & Sons Limited'i 30. augusti 2004. aasta hagi Euroopa Ühenduste Komisjoni vastu
   (Kohtuasi T-359/04)
   (2004/C 284/45)
   Kohtuasja menetluse keel: inglise
   The British Aggregates Association Limited, asukoht Lanark (Ühendkuningriik), Healy Bros. Limited, asukoht Middleton, County Cork (Iirimaa) ja DK Trotter & Sons, asukoht Manorhamilton, County Leitrim (Iirimaa) esitasid 30. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hagejate esindajad on solicitor C. Pouncey ja advokaat L. Van Den Hende.
   Hageja palub esimese astme kohtul:
   
               —
            
            
               tühistada komisjoni 7. mai 2004. aasta otsus K(2004) 1614 (lõplik) “State Aid N 2/2004 Ühendkuningriik/Aggregates Levy”;
            
         
               —
            
            
               jätta hageja kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Aastal 2002 võttis Ühendkuningriik kasutusele täitematerjalimaksu (Aggregates Levy), mis on teatud betooni eritäitematerjale puudutav keskkonnamaks. Samal aastal tehtud otsuses jõudis komisjon järeldusele, et täitematerjalimaks ei ole riigiabi. Hageja vaidlustas selle otsuse esimese astme kohtus seoses ühe teise kohtuasjaga, väites et täitematerjalimaks mõjutas tema liikmete konkurentsivõimet (1).
   5. jaanuaril 2004 teatas Ühendkuningriik komisjonile uuest Põhja-Iirimaad puudutavast täitematerjalimaksust vabastamise kavast. Vaidlustatud otsusega tunnistas komisjon uue kava ühisturuga kooskõlas olevaks, lükates hageja kaebuse selle otsuse suhtes tagasi ilma ametlikku uurimismenetlust läbi viimata.
   Oma hagi toetuseks väidab hageja esiteks, et kõnealune kava rikub Euroopa Ühenduste asutamislepingu artikleid 23 ja 90 ning ei saanud seetõttu olla tunnistatud ühisturuga kooskõlas olevaks. Lisaks väidab hageja, et komisjon rikkus omaenda keskkonnaalaseid suuniseid (2), tehes kolm ilmset hindamisviga, nimelt: pidades oluliseks seda 20 % suurust osa maksust, mida maksusoodustuse kohaldamise tingimustele vastavad ettevõtjad maksavad; arvates ekslikult, et täitematerjalimaksu vabastamise kava otsustati juba täitematerjalimaksu kehtestamisel ja järeldades ekslikult, et maks avaldab keskkonnakaitsele märgatavat positiivset mõju.
   Hageja väidab ka seda, et komisjon on jätnud vaidlustatud otsuse Euroopa Ühenduste asutamislepingu artiklis 253 nõutud viisil põhjendamata, on rikkunud oma kohustust algatada ametlik uurimismenetlus ja on esialgse uurimise käigus rikkunud oma menetlusega seotud kohustusi.
   
      (1)  Kohtuasi T-210/02, teadaanne avaldatud EÜT C 219, 14.9.2002, lk 23.
   
      (2)  Ühenduse suunised keskkonnakaitsele antava riigiabi kohta, EÜT C 37, 3.2.2001, lk 3-15.